
Abhaasin kieli 


Abhaasin kieli (abhaasiksi atycya 6bi3in9a, aphswa 
bdzs°a ) on abhaasien puhuma luoteiskaukasialainen 
kieli. Sillä on virallisen kielen asema Georgiaan 
kuuluvassa, mutta de facto itsenäisessä Abhasian 
tasavallassa. 


Levinneisyys ja puhujamäärä 


Abhaasien perinteistä asuinaluetta on Mustanmeren 
koillisrannikolla sijaitseva Abhasia. Pieniä 
abhaasiryhmiä asuu myös Georgiaan kuuluvassa 
Adzariassa. Vuonna 1989 Neuvostoliitossa oli 105 300 
abhaasia, joista 93,5 % puhui abhaasia äidinkielenään. Suurin osa abhaaseista muutti 1800-luvulla 
Kaukasian sodan jälkeen silloiselle Turkin alueelle. Nykyään Turkissa arvioidaan olevan noin 200 000 
abhaasia. Heitä asuu myös Lähi-idässä, Länsi-Euroopan maissa sekä Yhdysvalloissa. Kaikkiaan abhaaseja 
lienee noin 300 000 henkeä.^! Venäjällä asuu vuoden 2002 väestönlaskennan mukaan 11 400 abhaasia^ ja 
9 400 abhaasin kielen puhujaa.^ 

Suurin osa abhaaseista on kaksikielisiä. Neuvostoliitossa 78,8 % heistä puhui toisena kielenään venäjää. 
Abhasian eteläosassa osataan myös mingreliä. Adzarian abhaasit puhuvat georgiaa ja turkkia, Turkissa 
asuvat turkkia ja Lähi-idässä asuvat arabiaa 

Kirjaimisto kyrillinen 


Kielitieteellinen luokitus 


Kielikunta luoteiskaukasialaiset kielet 


Kieliryhmä abhaasilais-abazalaiskielet 


Kielikoodit 


ISO 639-1 ab 
ISO 639-2 abk 

ISO 639-3 abk (http://www-01.sil.org/iso639-3/ 
documentation.asp?id=abk) 

Ohje 


Abhaasi kuuluu luoteiskaukasialaisten eli abhaasilais-adygelaisten kielten abazalais-abhaasilaiseen ryhmään. 
Sen lähin sukukieli on abaza. Yhteinen abhaasilais-adygelainen kantakieli on ajoitettu 2000-luvun alkuun 
eaa. Sen on arveltu olleen sukua pohjoiskaukasialaisille ja dagestanilaisille (nahilais-dagestanilaisille) 
kielille sekä muinaisten heettiläisten varhaisemmalle kielelle hatilleJ 6 ^ 

Abhaasilais-adygelainen kantakieli jakautui jo varhain kolmeksi ryhmäksi: kanta-adygeksi, kanta-abhaasiksi 
ja kanta-ubyhiksi. Ne muodostivat murrejatkumon, jossa ubyhin kielellä oli välittävä asema. Abhaasilainen 
kieliyhteisö hajaantui ilmeisesti 1300-1400-lukujen vaihteessa, jolloin osa kansasta muutti 
















































Kaukasusvuoriston pohjoispuolelle muodostaen abazan kielen tapantan murteen. Muuttoliite jatkui 1600- 
luvun alussa, jolloin Abhasian vuoristoseudulla asuneet askar liat siirtyivät Pohjois-Kaukasiaan. He 
sulautuivat myöhemmin muihin abazoihin osittain adygekielten vaikutuksesta.® 

1860-luvulle saakka abhaasi jakautui kolmeen murreryhmään. Sadzin murrealue ulottui Bzybjoelta nykyisen 
Sotsin seudulle. Bzybin murretta puhuttiin Gagran ja Suhumin välisellä alueella ja abzuin murretta 
Suhumista etelään aina Galin seudulle saakka. Nykyään jäljellä on kaksi murretta, bzyb ja abzui, joiden 
välillä on lähinnä foneettisia ja sanastollisia eroja. Kaukasian sodan seurauksena hävinneestä sadzin 
murteesta on saatu tietoja Adzariassa asuvien abhaasien kieltä tutkimalla. Sen sanastossa ja mahdollisesti 
myös kieliopissa on havaittavissa ubyhin ja adygen kielten vaikutusta.® 

Muiden luoteiskaukasialaisten kielten tavoin abhaasille on ominaista konsonanttien suuri määrä ja vokaalien 
vähäisyys. Bzybin murteessa konsonantteja on 65 ja abzuissa 57. Vokaalifoneemeja on vain kaksi: a ja 
redusoitunut d (ortografisesti b/). Äänneympäristöstä riippuen esiintyvät vokaalit e, i, o, u eivät ole itsenäisiä 
foneemeja.^ 

Kirjakieli 


Abhaasin kielellä ei ole vanhaa kirjallista perinnettä. Vuonna 1865 julkaistiin Pjotr Uslarin laatimaan 
kyrilliseen kirjaimistoon perustunut aapinen. Vuonna 1892 suhumilainen opettaja Konstantin Matsavariani 
ja hänen oppilaansa, myöhempi kirjailija Dmitri Gulia loivat uuden kirjaimiston, jota kansanvalistaja 
Aleksei Tsotsua sittemmin paranteli. Ennen Venäjän vallankumousta abhaasiksi julkaistiin muutamia 
oppikirjoja sekä uskonnollisia ja kaunokirjallisia teoksia. Vuonna 1919 alkoi ilmestyä abhaasinkielinen 
sanomalehti Apsny .® 

Vuonna 1926 otettiin käyttöön Nikolai Marrin "analyyttinen aakkosto” ja vuonna 1928 siirryttiin Nikolai 
Jakovlevin laatimaan uuteen latinalaiseen aakkostoon. Vuonna 1938 abhaasit siirtyivät georgialaiseen 
kirjaimistoon perustuvaan aakkostoon, josta vuonna 1954 palattiin aikaisempaan kyrilliseen kirjaimistoon. 
Sille on ominaista fonemaatinen periaate sekä lukuisten lisämerkkien ja kirjainyhdistelmien käyttö,® 

Kirjakieli perustuu äänteistöltään yksinkertaisempaan abzuin murteeseen. Kaunokirjallisuudella ja 
suullisella kansanperinteellä on ollut huomattava merkitys sen normien kehitykselle.® Sanastossa on paljon 
oman kielen aineksiin perustuvia neologismeja. Georgialaisten ja venäläisten lainasanojen käyttöä pyritään 
välttämään, f® 

Abhaasi on yksi Abhasian tasavallan virallisista kielistä. Sitä käytetään opetuskielenä koulujen alaluokilla. 
Ylemmillä luokilla kieltä opetetaan aineena. Abhaasiksi julkaistaan sanoma- ja aikakauslehtiä, 
kaunokirjallisuutta, yhteiskunnallista ja tietokirjallisuutta. Kieltä käytetään radiossa, televisiossa ja 
teatterissa,® Georgiasta irtautuneessa Abhasiassa kieltä on alettu voimakkaasti elvyttämään. Presidentti 
Sergei Bagaps allekirjoitti loppuvuodesta 2007 määräyksen, jonka mukaan kieltä on käytettävä vuodesta 
2010 lähtien presidentin, hallituksen ja parlamentin kokouksissa ja vuodesta 2015 virkamiesten on osattava 
sitä. Suunnitelman toteutumista haittaa opettajien ja varojen puuteJ 11 ' 

Aiheesta muualla 

■ Abhaasin kielelle omistettu sivusto (http://apsni.com) 

■ Toinen kielisivusto (http://www.abyzshwa.narod.ru) 

Luoteiskaukasialaiset kielet 

abhaasi | abaza | adyge | kabardi | u byhi 

